Пломінская электрастанцыя

Пломінская электрастанцыя (па-харвацку: Termoelektrana Plomin) — вугальная электрастанцыя паблізу Пломіна ў Харватыі. У 2007 годзе на яе прыходзілася вытворчасьць 13% патрэбаў у электраэнэргіі Харватыі. Сілавая ўстаноўка складаецца з двух энэргаблёкаў. Энэргаблёк А быў пабудаваны ў 1969 годзе, энэргаблёк Б быў пабудаваны ў 2000 годзе. Абодва блёкі кіруюцца кампаніяй «Харвацкая электраэнэргетыка», раней саўладальнікам была нямецкая кампанія «RWE». 28 траўня 2015 году кантракт, падпісаны абодвума бакамі яшчэ ў 1996 годзе, скончыўся, такім чынам цеплавая электрастанцая знаходзіцца ў 100-адсоткавай уласнасьці АТ «Харвацкая электраэнэргетыка». У агульнай складанасьці электрастанцыя генэруе 330 мэгават энэргіі. У 2016 годзе іхны агульны аб’ём энэргіі складаў 2357 ГВтг. У 2011 годзе была заплянавана рэканструкцыя электрастанцыі, якая прадугледжвала замену энэргаблёку А на новы энэргаблёк С для больш эфэктыўнага і бясьпечнага функцыянаваньня. Магутнасьць новай станцыі павінна была складаць 500 МВт, у параўнаньні энэргаблёк А мае магутнасьць у 125 МВт. Аднак, у 2016 годзе праект быў ануляваны, дзякуючы намаганьням партыі зялёных. Электрастанцыя мае вышыню ў 340 мэтраў, такім чынам, зьяўляючыся самай высокай пабудаванай структурай у Харватыі. Крыніцы Вонкавыя спасылкі Пломінская электрастанцыя — сховішча мультымэдыйных матэрыялаў Plomin Holding d.o.o.